Kuna ma polnudki seni siia blogisse ühegi teema lahenduseks skulptuuri teinud ( pisi-Sipsik  ei loe), siis võtsin kamaka kivi ja  tahusin sellest välja ühe gooti hamstri.    Mis loom on kõige gootilikum? Muidugi  gargoyle , eesti keeli ilmselt siis kimäär. Tegingi siis ühe seesuguse mutant-hamstri, mis loodetavasti veidi ka  Nosfratut  meelde toob. Alguses oli plaanis midagi kiiret ja lihtsat, aga läks nagu alati, ehk siis aega.    Okei, tegelikult ei ole see asjandus kivist. Ta on polümeersavist nimega  Fimo , plastiliinilaadsest materjalist, mis tavalises praeahjus 130 kraadi juures kõvaks küpseb. Sees on toeks traatkarkass, põhi on kahekomponendilisest  Aves Apoxie Clay 'st, mis isekõvastuv ja ühtlasi ka polümeersavist oluliselt tugevam materjal. Originaalis on elukas  roosa, värvisin ta akrüülidega mustaks ja siis  dry brush'isin  valgega üle.      Kes tähelepanelikult alumist pilti vaatab, näeb, et kuju vajab veel enne  Testors i mattlakiga üle pihustamist väikseid värviparandusi, parema jala varvastel näiteks on värv veidi maas. Pöörleval pildil said need vead parandatud.